cyanic-selkie/wikianc huggingface dataset:
Mac OS 9
Tärkeimmät päivitykset
Apple kertoi Mac OS 9:n sisältävän "50 Uutta Ominaisuutta", erityisesti painotettiin Sherlock 2 -ohjelmaa, joka oli tarkoitettu tiedostojen etsimiseen.
Råbäck
Råbäck on kaksikerroksinen. Sen jugendvaikutteisuus näkyy muun muassa epäsymmetrisissä arkkitehtonisissa ratkaisuissa ja päätyjen sisäänvedetyissä verannoissa.
Boion
Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet.
Iso Kivijärvi (Keuruu)
Maantietoa
Järven pinta-ala on 190 hehtaaria eli 1,9 neliökilometriä. Se on 2,8 kilometriä pitkä ja 1,4 kilometriä leveä. Järvi on selkeäpiirteinen, mutta sen järvenselän keskellä sijaitsee kaksi suurempaa saarta ja niiden itäpuolella koilliseen päin työntyy Kivisuolle lahti. Järvi kapenee etelään päin, missä sijaitsee Sammakkolahdella järven luusua. Sammakkolahden lounaispuolella kohoaa 300 metriä rannasta Kivimäki, jonka pohjoisrinteet kohoavat 50 metriä vedenpinnan yläpuolelle. Mäki erottuu selvästi järvelle päin.
Järven rantaviivan pituus on 10 kilometriä ja sen rannat ovat metsämaata. Pohjoispäässä on maatila, jonka peltopalsta ulottuu melkein rantaan. Järven lähiympäristössä on kaksi maatilaa. Rannoille on rakennettu yli 20 vapaa-ajan asuntoa. Niille tulee tiet seututieltä 621 Valkeajärvelle kulkevalta tieltä.
Jean Baptiste Breton
Jean Baptiste Breton, myös Berton (15. kesäkuuta 1769 Euyilly, Sedan, Ranska - 5. lokakuuta 1822) oli ranskalainen kenraali Napoleonin sotien aikana.
Aitor Ocio
Ura
Heinäkuussa 2007 Ocio palasi Athletic Bilbaoon.
Erineos
Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet.
Lee Seung-yun
Lee Seung-yun (, s. 18. huhtikuuta 1995) on eteläkorealainen jousiampuja ja olympiavoittaja. Lee voitti Rio de Janeiron olympialaisissa 2016 joukkuekilpailun yhdessä Kim Woo-jin ja Ku Bon-chanin kanssa. Yksilökilpailussa Lee sijoittui Rio de Janeirossa seitsemänneksi. Lee on voittanut MM-kilpailuissa 2013 yksilökilpailun MM-kultaa.
Erodioi
Erodioi oli antiikin aikainen kaupunki ja kaupunkivaltio (polis), jonka sijaintipaikkaa ei tunneta.
Meren juhlat
Meren juhlat Maunu Kurkvaaran ohjaama suomalainen elokuva vuodelta 1963. Kurkvaara käytti elokuvissaan hyvin vähän muita tekijöitä, ja tämänkin elokuvan hän on käsikirjoittanut, kuvannut, äänittänyt, leikannut, lavastanut ja tuottanut itse.
Vesikko
Minkki ja vesikko eivät ole lähisukulaislajeja huolimatta niiden samankaltaisesta ulkonäöstä ja elintavoista. Sen sijaan hilleri ja vesikko saattavat risteytyä keskenään.
Mega Man X5
Mega Man X5 on Capcomin kehittämä ja julkaisema tasohyppely Mega Man -sarjaan, joka on julkaistu vuonna PlayStationille.
Tarina
Vuonna 21XX, jonkin aikaa Mega Man X4:n tapahtumien jälkeen X ja Zero tulevat avaruussiirtokunta ”Eurasialle” kohtaamaan Sigman, joka on havaittu lähistöllä. Sigma löydetään piiloutuneena keskeneräisen patsaan päähän ja lyhyen taistelun jälkeen hän häviää tahallaan. Sigman räjähdys repii aukon ”Eurasian” runkoon ja siirtokunnan sisällä ollut Sigma-virus vuotaa ulos heikentyneiden puolustusten läpi leviten maapallon joka puolelle. minuuttien sisällä räjähdyksestä reploidit ympäri maailmaa menevät maverickeiksi ja alkavat tuhota kaikkea eteen tulevaa. samaan aikaan ”Eurasia” suistuu radaltaan ja syöksyy kohti maata. Maverick huntereilla on 16 tuntia aikaa etsiä maverickien valtaamilta alueilta tarvittavia osia voimistaakseen ainoaa käyttökelpoista asetta Enigmaa ja ampua Eurasia ennen kuin se törmää maahan aiheuttaen valtavia tuhoja tai mahdollisesti tuhoten koko planeetan ekosysteemin.
Liettuan kunnallispiirit
right|thumb|300px|Liettuan kymmenen lääniä kuusinekymmenine kunnallispiirineen
Erona Suomeen on sen, että Suomessa ei useiden kuntien lähinnä Euroopan unioni kehitysprojekteja varten muodostamat seutukunnat vastaa samaa, vaan Suomessa on täysi kuntaitsehallinto, jossa kunnat vapaaehtoisesti kuntayhtymissä tuottavat kalleimmat ja keskitetyimmät kunnallishallinnon palvelukset, kuten ammattikorkeakoulut ja keskussairaalat.
Lahnajärvi (Lemi)
Maantietoa
Järven pinta-ala on 212 hehtaaria eli 2,1 neliökilometriä, se on 2,2 kilometriä pitkä ja 1,5 kilometriä leveä. Sen pohjoisrannan tuntumassa sijaitsee kaksi saarta, joiden yhteispinta-ala on 8 aaria. Järven tilavuudeksi on saatu 11,0 miljoonaa kuutiometriä ja keskisyvyydeksi on 5,2 metriä. Suurimmaksi syvyydeksi on mitattu 11,3 metriä. Sen rantaviivan pituus on 7,9 kilometriä.
Vuolteenlampi
Vuolteenlampi on Etelä-Karjalassa Lemillä Suomalaisenkylän lähellä sijaitseva lampi.
Binz
Saksojen yhdistymisen jälkeen Binziä on uudistettu voimakkaasti ja huvilat on palautettu vanhoille omistajilleen. Se on nykyisin suosittu lomakohde.
Saksanampiainen
Elintavat
Täysikasvuiset ampiaiset elävät kukkien medellä, mutta saalistavat myös muita hyönteisiä, etenkin toukkiensa ravinnoksi. Muiden ampiaislajien tapaan vain kuningattaret talvehtivat muiden yksilöiden kuollessa viimeistään ensimmäisten syyspakkasten myötä. Talvehtiakseen kuningatar jättää pesän ja hakeutuu johonkin paikkaan. Saksanampiainen on tunnettu kookkaista, pallomaisista pesistään. On jopa sanottu, että pesanto on erikoinen, kuin tatti väärinpäin, ja aivan eri värinen kuin suomalaisilla ampiaisilla. Alueilla, joilla talvi ei tuhoa yhdyskuntaa, pesää saatetaan asuttaa useita vuosia ja siihen saattaa kuulua useita kymmeniä tuhansia yksilöitä. Tällaisen pesän häiritseminen voi olla koloniaa puolustavien yksilöiden suuren määrän vuoksi hengenvaarallista, mikä on luonut saksanampiaiselle maineen ”tappaja-ampiaisena”, vaikka itse ampiainen ei ole tavallista ampiaista vaarallisempi. Pohjoisempana pesän halkaisija on 20–30 cm, ja tavalliseen yhdyskuntaan kuuluu noin 3 000 yksilöä.
Luettelo valtioiden sotilaallisista menoista
International Institute for Strategic Studiesin arvio (2013)
thumb|right|400px|Valtioiden sotilasmenot thumb|right|400px|Sotilasmenot BKT:sta 2008
Metsien miehet
Metsien miehet on yhdysvaltalainen, History-kanavan tuottama tosi-tv-pohjainen dokumenttisarja. Se kertoo luoteis-Oregonissa, Washingtonissa ja Montanassa urakoivista metsänhakkuuporukoista, jotka kohtaavat työssään monenlaisia vaaroja. Sarjan punaisena lankana on tiimien keskinäinen kilpailu siitä, kuka toimittaa eniten kuormia 60 päivää kestävän hakkuukauden loppuun mennessä sahalle.
Auroran sairaala
thumb|250px|Auroran sairaalan portti ja päärakennus.|alt= Auroran sairaala on Helsingin kaupungin sairaala Helsingin Länsi-Pasilassa. Sairaala-alueella on aikuisten psykiatrisia akuutti- sekä kuntoutusosastoja.
Ida Vihuri
Sisällissota
Syksyn 1917 levottomuuksien aikana Vihuri ja Vuolle sanoutuivat irti väkivallasta ja yrittivät rauhoitella osaston mielialoja. Sisällissodan aikana Vihuri toimi punaisten siviilihallinnosta vastanneen Tampereen työväenjärjestöjen johtavan komitean sihteerinä. Hän kuului myös Tampereen naiskaartin perustajiin mutta ei itse osallistunut aseelliseen toimintaan. Tampereen valtauksen yhteydessä Vihuri jäi valkoisten vangiksi, ja heinäkuussa 1918 hänelle langettettiin elinkautinen vankeusrangaistus valtiopetoksesta. Kuulustelupöytäkirjan mukaan Vihuri nauroi mielenosoituksellisesti tuomiota luettaessa. Vankeusaikana ammattiosasto teki Vihurista ja niin ikään elinkautiseen tuomitusta Alfred Vuolteesta kunniajäseniä ja tuki heitä taloudellisesti. Valtiorikosylioikeudelle laatimassaan armonanomuksessa Vihuri piti elinkautisensa syynä sukupuolirajoja rikkonutta toimintaansa ja luonnehti miehiä surkimuksiksi.
KNM Lougen (1863)
Valmistus
Alus tilattiin Hortenin laivastontelakalta ja en köli laskettiin telakkanumerolla 47. Alus laskettiin vesille vuonna 1863.
Charles Messier
Charles Messier (26. kesäkuuta 1730 Badonviller, Meurthe-et-Moselle – 12. huhtikuuta 1817 Pariisi) oli ranskalainen tähtitieteilijä.
Kärppä
Käytös
Kärpän lepopaikaksi kelpaa mikä tahansa suojaa tarjoava kolo, röykkiö tai kanto. Vanhat saaliseläinten kolot voivat olla vuorattuja karvoilla ja höyhenillä, ja tällaiseen koloon kärppä tekee poikaset.
Ravinto
Mikäli ravintoa on riittävästi ja olosuhteet sen sallivat, kärppä pyydystää yleensä saalista enemmän kuin kerralla syö, ja ylimäärä päätyy varastoon myöhemmin syötäväksi. Tarhaoloissa mellastamaan päässyt kärppä saattaa tappaa kymmeniä hiiriä, ja se lopettaa vasta väsyttyään.
Metsästys
thumb|Kärpännahkainen viitta.
Kärppää metsästetään nykyään varsin vähän, 2000-luvulla vuodessa keskimäärin 3 500 yksilöä. . Suomessa kärppä on rauhoitettu metsästysasetuksen nojalla 1. huhtikuuta – 31. heinäkuuta. Muuna aikana kärppää saa metsästää haulikolla ja ansaraudoilla. Kärpän lähisukulainen lumikko on luonnonsuojelulain nojalla Suomessa kokonaan rauhoitettu. Suomessa vuoden huippusaalis on ollut 30 000 yksilöä.
Ekologia ja genetiikka
thumb|Fretti eli kesyhilleri.
Evoluutio
Plioseenikauden aikana erot Martes- ja Mustela-sukujen välillä selvenivät. Tuolloin Pohjois-Amerikkaan ja Euraasiaan kehittyi laajoja ruohomaita, joille saapui myyrien ja sopulien edeltäjiä ja sitä myöten myös näätäeläimiä. Plioseenikaudella, noin 4 miljoonaa vuotta sitten, eli kärpän edeltäjä Mustela plioerminea. Plioseenikauden ja pleistoseenikauden vaihteessa ja Cromer-kompleksin aikana eli yleisenä Mustela palerminea, josta kärppä kehittyi. Samoihin aikoihin kärppä ja vuorikärppä alkoivat erkaantua omiksi lajeikseen. Pohjois-Amerikkaan kärpän läheiset edeltäjät palasivat Beringinsalmen kautta noin miljoona vuotta sitten. Ensimmäisten varmojen nykymuotoisten kärppien jäännökset on ajoitettu 600 000 vuoden taakse.
Kärppä kulttuurissa
Kristillisessä symboliikassa kärppä kuvaa (moraalisen) puhtauden lisäksi neitseellisyyttä ja viattomuutta. Kärpän liittäminen puhtauteen juontuu valkoisen värin samankaltaisesta symboliikasta, sillä mustaa hännänpäätä lukuun ottamatta kärpän talviturkki on täysin valkoinen. Renessanssin taiteessa se olikin yksi tärkeimmistä ja käytetyimmistä puhtauden symboleista. Kärpän metsästys oli keskiajalla ja uudella ajalla suosiossa ja metsästyksessä käytettiin apuna ihmisten käsitystä, että kärppä mieluummin kuolee kuin antaa turkkinsa tahriutua. Siksi kärppien pesäkolojen eteen kasattiin metsästyskaudella mutaa estämään kärpän pakenemisen. Väite kärppien pelosta tahria turkkinsa on peräisin Aelianukselta. Kärppään liittyvän hyveellisyyden symboliikan vuoksi sen turkkia arvostettiin aateliston piirissä, ja sitä kautta kärpännahka on päätynyt myös heraldiikkaan.
Harmaapääskykahlaaja
Harmaapääskykahlaaja (Glareola cinerea) on länsiafrikkalainen rantalintu. Sen elinympäristö käsittää suurten jokien ja järvien rantaseudut Malista ja Nigeristä Ghanaan, Kameruniin, Länsi-Zaireen ja Luoteis-Angolaan. Lajin holotyypin kuvaili Louis Fraser Nigerjoelta 1843.
Oliver Horn
Oliver A. Horn (22. kesäkuuta 1901 Saint Louis, Missouri – 10. lokakuuta 1960 Michigan) oli yhdysvaltalainen vesipalloilija ja olympiamitalisti. Hän oli pituudeltaan 178-senttimetrinen. Horn kuului Yhdysvaltojen pronssia voittaneeseen joukkueeseen Pariisin kesäolympialaisten 1924 miesten vesipalloturnauksessa.
Hilleri
Elintavat
Hilleri on aktiivinen pääasiassa yöllä ja hämärässä, mutta joskus sitä voi tavata myös päivällä. Päivälevon se viettää usein toisen eläimen kolossa tai kivien ja oksien alla. Hilleri voi kuitenkin kaivaa myös itse oman pesäkolon.
People Are Strange
People Are Strange on yhdysvaltalaisen rockyhtyeen The Doorsin kappale heidän vuoden 1967 albumiltaan Strange Days. Se on musiikkityyliltään vaudevillehenkinen. Kappale kertoo yksinäisyydestä ja vieraantumisesta. Se oli albumin ensimmäinen single, ja se nousi Yhdysvaltain singlelistan sijalle 12 lokakuussa 1967.
Azerbaidžanin jääkiekkoliitto
Azerbaidžanissa ei toimi organisoituja jääkiekkoliigoja, eikä maa ole vielä osallistunut IIHF:n turnauksiin. Maassa ei tiettävästi ole myöskään yhtään rekisteröitynyttä jääkiekkoilijaa.
COM (tiedostomuoto)
MS-DOSin COM-tiedoston rakenne
COM-tiedostot ovat rakenteeltaan hyvin yksinkertaisia. Niissä ei ole otsikkotietoja eikä metadataa, ainoastaan ohjelmakoodi. COM-ohjelmat alkavat muistiosoitteesta 0x100. Segmentti löytyy prosessorin DS-rekisteristä. Kaikki data ja ohjelmakoodi ovat samassa segmentissä. COM-ohjelman suurin koko on 64 kilotavua (miinus 256 tavua).
Rose-Marie Björkenheim
Björkenheim on koulutukseltaan diplomiekonomi. Hänelle myönnettiin kunnallisneuvoksen arvonimi vuonna 1997. Hän oli Edvard Björkenheimin miniä.
Autojen kokoluokat
A-segmentti / kaupunkiauto / Minicompact
Esimerkkejä A-segmentin autoista:
E-segmentti / edustusautot / täysikokoinen
Euroopassa toiseksi suurin henkilöautojen luokka on E-segmentti / edustusauto (Executive), jotka ovat yleensä ylellisiä-, ellei jopa luksusautoja. Muissa maissa ja Yhdysvalloissa vastaavat termit on full-size tai large car, jota käytetään myös suhteellisen edulliseen suurautoon, jota ei pidetä luksusautona.
J-segmentti / crossoverit / katumaasturit / maastoautot
J-segmenttiin kuuluu kaikki katumaasturit, crossoverit ja amerikkalaisittain SUV:t. Myös maastoautot kuuluvat tähän luokkaan. Yhdysvalloissa J-segmentin autot yleensä jaetaan vielä erikseen kokoluokkiin, eli subcompact, compact, mid-size ja full-size-kokoluokkia voidaan soveltaa myös crossovereihin.
EPA
EPA:n luokittelun mukaan autot jaetaan eri kokoryhmiin niiden koko sisätilavuuden mukaan. Luokat ovat seuraavat:
Jängynjärvi
Historiaa
Vuoden 1855–1856 Kalmbergin kartastossa lähimmäksi järveä on merkitty Lavalan yksinäinen talo pienen peltopalstan ja niityn kera. Talon kautta kulkee polku järven yli Hurlounna byn (kirjoitusvirhe, nykyinen Hurtanmaa) suuntaan. Järven saaret on merkitty kartassa niityiksi.
Vuoden 1970 peruskartassa ei järveä ympäröiviä soita ole vielä ojitettu. Saarien nimistö on pääosin samaa, mutta nykyään Isoluhta on Suuriluhta ja Retluhta on Pyöriäluhta. Varis-Lavola on maatilana voimissaan ja sen peltoja ulottuu järven rantaan asti. Vuoden 1984 peruskartassa ojitus on paikoin valmis, mutta eräät suo-osat ovat vielä ojittamatta. Toisaalta joidenkin soiden ojitus ei ole enää nykykartoissa merkitty näkyviin. Seudun peltoala on entisellään lukuun ottamatta joitakin aivan pienimpiä peltopalstoja.
Oinoanda
Historia
100-luvulla jaa. Oinoandan mainitaan saaneen miljonääri Opramoaalta denaaria kylpylän rakentamista varten. Varhaiskristillisellä ajalla Oinoanda oli piispanistuin, jonka piispa oli Myran metropoliitan alaisuudessa. Hierokles mainitsee kaupungin vielä 500-luvulla jaa., joskin korruptoituneessa nimimuodossa Enoanda.
Rakennukset ja löydökset
Kaupungin ympäristöstä on löydetty lukuisia hautoja, mukaan lukien yksi mausoleumi, jossa on pitkä erään oinoandalaisen suvun sukuhistoriaa käsittelevä piirtokirjoitus, sekä kalliohautoja, joiden julkisivu jäljittelee temppeliä.
Laura Juvonen
Laura Juvonen (s. 1987) on suomalainen oopperalaulaja, äänialaltaan sopraano.
June Cochran
Cochran kuoli Wisconsinissa toukokuussa 2004. Hänen kuolinsyytään ei kerrottu julkisuuteen.
Oriol Busquets
Clermont Foot
Ranskalaisseura Clermont Foot tiedotti 28. elokuuta 2021 hankkineensa Busquetsin joukkueeseensa kolmivuotisella sopimuksella. Busquets pelasi Clermontissa ensimmäistä kertaa 19. syyskuuta 2021 Ligue 1:n ottelussa Stade Brestoisia vastaan. Kaikki kilpailut mukaan lukien hän pelasi kaudella 2021–2022 Clermontissa yhteensä kymmenessä ottelussa.
Maajoukkueura
Busquets pelasi vuosina 2014–2019 useissa eri Espanjan juniorimaajoukkueissa. Hän pelasi jokaisen ottelun toukokuussa 2016 järjestetyissä alle 17-vuotiaiden EM-kilpailuissa Espanjan hävitessä loppuottelun rangaistuspotkukilpailussa Saksalle.
Vetjanjärvi
Maantietoa
Vetjanjärvi on 2,1 kilometriä pitkä ja 1,2 kilometriä leveä ja sen pinta-ala on 133 hehtaaria eli 1,3 neliökilometriä. Järven länsipäässä sijaitsee Punkanlahti ja sitä vastapäätä idässä on Listonlahti. Järven kaakkoisrannassa on 190 metriä leveä lahdensuu, jolla järvi on yhteydessä Jängynjärveen. Vaikka järvien vedenpinnat ovat samalla korkeudella, kohdellaan niitä viranomaistiedoissa eri järvinä. Lahdensuuta voidaan sen vuoksi kutsua salmeksi, eli Ristisalmeksi, niin kuin se tunnetaankin. Järvellä on yksi saari Vetjansaari, jonka pinta-ala on 0,99 hehtaaria. Se sijaitsee keskellä järveä. Järvi on luodattu ja siitä on julkaistu syvyyskartat. Järven tilavuudeksi on saatu 3,3 miljoonaa kuutiometriä eli 0,0033 kuutiokilometriä. Se on 4,0 metriä syvä ja sen keskisyvyydeksi on saatu 2,5 metriä. Järven ympäristössä on pieniä mäkiä. Etelärannasta kohoavat kaksi yli 30 metrin korkeuteen kohoavaa mäkeä. Ne ovat Mataravuori ja Varisvuori. Muut mäet ovat pienempiä ja matalampia. Järven rantaviivan pituus on 6,3 kilometriä. Rannat ovat pääosin mäkien rinteillä. Punkanlahdella on kuitenkin soistuneita matalikkoja, joista toinen on otettu viljelyyn ja toisen kautta laskee järveen Punkanjoki. Ristisalmen kautta kulkee Lappeenrannan ja Lemin välinen kuntaraja, joka kääntyy keskellä järveä kohti Vetjansaarta ja kohti lounasta. Ennen Punkanlahtea se kääntyy kuitenkin etelään. Alueen tärkeimmät tiet tulevat Lemin ja Lappeenrannan väliseltä seututieltä 380.
Suohaukat
Suohaukat (Circus) on haukkojen heimoon kuuluva petolintusuku. Sukuun kuuluu BirdLife Suomen mukaan neljätoista lajia. Suohaukat lentelevät matalalla niittyjen ja soiden yläpuolella ja etsivät sieltä käsin saaliikseen pieniä nisäkkäitä ja lintuja, joskus myös kaloja. Suku on saanut tieteellisen nimensä lintujen pyörivästä liikehdinnästä soidinmenojen aikana. Suohaukkojen koiraat ja naaraat ovat väritykseltään useimmiten hyvin erilaisia.
Mega Man X6
Mega Man X6 on Capcomin kehittämä ja julkaisema tasohyppely Mega Man -pelisarjaan. Peli on julkaistu vuonna PlayStationille.
Tarina
On kulunnut kolme viikkoa Eurasia-avaruusaseman tuhosta ja Reploidit korjaavat planeettaa avaruusaseman osien aiheuttamista vahingoista. Tiedemies Gate löytää Eurasia raunioiden keskeltä DNA-kappaleen, joka kuului Sigmaa vastaan taistelussa kaatuneelle Zerolle. Gate ryhtyy tutkimaan DNA:ta ja altistuu Zero-virukselle. Myöhemmin X näkee unta Zerosta, joka väittää tämän olevan planeetan ainoa suojelia. Alia hälyttää X:n taisteluasemiin, kun Eurasian maahansyöksyalueella on havaittu maverickeja. Paikanpäällä X kohtaa viruksen saastuttaman mekaniloidin. Pian vastustajan tuhoamisen jälkeen Zeroa muistuttava hahmo ilmestyy paikalle ja tuhoaa loput mekaniloidista. Paikalle saapuu myös High-Max, joka on X:lle mahdoton vastus. X saa selville, että kyseinen Zero-hahmo oli nimeltään Nightmare Zero. High-Maxin esimiehenä toimiva reploidi Isock kuuluttaa maailman reploideille "Zeron haamun" olevan vastuussa "painajaisilmiöstä" joka toimii viruksen tavoin. Hän kehottaa vapaaehtoisia toimimaan yhteistyössä kahdeksan painajaistutkijan kanssa tuhotakseen sen.
Kuninkaantammi
Kuninkaantammen lisärakentaminen
pienoiskuva|Rakenteilla olevaa Kuninkaantammea tammikuussa 2018. Kuninkaantammesta rakennetaan noin 5 000 asukkaan tiivis kaupunginosa ympyrän muotoisine keskuksineen. Alueen nimistö liittyy taiteilijoihin sekä taidemaalaamiseen, esimerkkeinä Taidemaalarinkatu, Temperankatu, Sinooperikuja ja Helene Schjerfbeckin puisto.
Helena Böhlau
Böhlaun puoliso Friedrich Arnd kääntyi jo ennen avioliittoa juutalaisuudesta islamiin ja otti käyttöön nimen Omar al Raschid Bey. Pariskunta asui vuoden verran Konstantinopolissa.
Wilson Kiprugut
Wilson Chuma Kiprugut (1938 – 1. marraskuuta 2022 ) oli kenialainen keskimatkojen juoksija ja olympiamitalisti.
HMS Ajax (1880)
Suunnittelu ja valmistus
Ajaxin oli suunnitellut Nathaniel Barnaby Amiraliteetin vaatimusten mukaan. Aluksen tuli olla pienempi ja halvempi versio HMS Inflexiblestä kuitenkin ilman mastoja ja purjeita. Tulokseksi saatiin alus, jossa oli kaikki aiemman aluksen heikkoudet ja luovuttiin siinä saavutetuista hyvistä ominaisuuksista.
Peuralammit (Puolanka)
Peuralammit on Oulujoen vesistöön kuuluva kolmen pienen järven ryhmä Puolangan kunnan lounaiskolkassa.
Kroatia kesäolympialaisissa 2016
Kroatia osallistui vuoden 2016 olympialaisiin 87 urheilijan joukkueella, jotka osallistuivat 18 eri lajiin. Lipunkantajana toimi Josip Pavić. Maa saavutti kisoissa viisi kultaa, kolme hopeaa ja kaksi pronssia, eli yhteensä kymmenen mitalia. Kroatia oli mitalitaulukon 17.
Tšekin edustajainhuone
Tšekin edustajainhuone on Tšekin parlamentin alahuone. Se koostuu 200 edustajasta, jotka valitaan vaaleilla neljän vuoden välein.
Ilves
Turkki
Alinna on lyhyt ja tiivis alusvilla, joka on väriltään vaaleaa, harmahtavaa tai oranssiin vivahtavaa. Päällimmäisenä on pidempi päällyskarva. Päällyskarvat ovat paikoin yksivärisiä ja paikoin kolmivärisiä: juuri ja kärki ovat punertavanruskeita, ja niiden välissä on musta osio. Alusvillaa ja päällyskarvaa ilveksellä on talvella enemmän kuin kesällä. Talvella päällyskarva on jopa kymmenen senttimetrin pituista. Kesäkarva on talvikarvaa lyhyempää, karkeampaa ja punertavampaa. Talvikarva vaihtuu kesäkarvaksi ja alusvilla irtoaa pois yleensä huhti–toukokuussa.
Levinneisyys ja elinympäristö
Historiallisena aikana ilvestä on tavattu lähes koko Euroopassa lukuun ottamatta Pyreneiden niemimaata, useimpia saaria, avoimia ranta-alueita ja Pohjois-Euroopan koillisosaa. Pyreneiden niemimaalla asuu iberianilves, jonka kanssa ilveksen elinympäristö on todennäköisesti ollut päällekkäinen Pyreneillä. Ihmistoiminnan takia ilves alkoi kadota Euroopasta, ensin etelästä ja myöhemmin myös pohjoisesta. Keski ja Etelä-Euroopassa laji säilyi vain Karpaateilla ja Dinaaristen Alppien eteläosassa. Ilveskanta oli pienimmillään noin vuonna 1950, ja vielä 2000-luvullakin Keski- ja Länsi-Euroopan populaatiot ovat pieniä ja toisistaan erillisiä. Yhtenäinen levinneisyysalue ulottuu Pohjois-Euroopasta Venäjälle.
Kalatonlampi (Luumäki, Sydänmaan Lakki)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kortonjoen valuma-alueeseen (14.193) se kuuluu. Lammen vedenpinnan korkeus on 76,6 metriä mpy.
Ilves
Elinpiiri
Ilves on sopeutunut elämään myös talousmetsissä ja jopa ihmisasutuksen läheisyydessä, vaikka se vältteleekin tiheää ihmisasutusta ja vilkkaita teitä.
Raskaus ja pentujen ensimmäinen vuosi
pienoiskuva|Ilveksen pentu Ilveksen kantoaika on 68–74 vuorokautta, minkä jälkeen naaras synnyttää 1–3 pentua. Tavallisesti poikasia on yksi tai kaksi ja hyvin harvoin jopa neljä. Suomessa synnytys tapahtuu yleensä touko-kesäkuun vaihteessa. Etelämpänä poikaset syntyvät hieman aikaisemmin, ja syntymisaikaan vaikuttavat myös kevään alkamisen ajankohta.
Synnytyspesää käytetään noin kolmisen viikkoa. Tämän jälkeen emo saattaa joutua vaihtamaan pesäpaikkaa useamman kerran. Muutaman kuukauden ikäiset pennut kulkevat jo itse emon vierellä. Varsinaista pesää ei tässä vaiheessa enää ole. Ilvesemo jättää poikansensa suojaiseen paikkaan sillä aikaa, kun itse on saalistamassa.
Coquimbo
thumb|Alue Chilen kartalla punaisella, pääkaupunki on merkitty suurennettuun karttaan ympyrällä Coquimbon alue on yksi Chilen viidestätoista hallinnollisesta alueesta. Sen virallinen järjestysnumero on IV ja pääkaupunki La Serena. Vuoden 2017 väestönlaskennassa alueella oli 757 586 asukasta. Sen pinta-ala on 40 580 neliökilometriä.
Ilves
Kuolleisuus, loiset ja taudit
Luonnonvaraisten ilvesten yleisimmät kuolinsyyt ovat metsästys ja liikenneonnettomuudet, mutta tautien merkitystä todennäköisesti aliarvoidaan, sillä tauteihin kuolleita yksilöitä löydetään vain harvoin. Kuolleisuus on suurta 3–4 kuukauden iässä, ja vain puolet pennuista selviää ensimmäisestä vuodestaan. Kuolleisuus putoaa tämän jälkeen selvästi, ja aikuisten yksilöiden kuolleisuus on vain 5–6 prosenttia. Kuolleisuus nousee jyrkästi 15–16 vuoden iässä. Luonnonvaraisten eläinten keski-ikä on vain 4–5 vuotta.
Luonnonvaraisilta ilveksiltä on havaittu joitakin virustauteja. Merkittävin niistä lienee raivotauti, jota kuitenkin on tavattu ilveksillä vain harvoin. Lajilla raivotautiin ei yleensä kuulu niin sanottua aggressiivista vaihetta. Muita ilveksillä havaittuja viruksia ja virustauteja ovat olleet kissojen parvovirus, kissojen tarttuva vatsakalvontulehdus ja kissojen immuunipuutosvirus.
Kanta
Euroopassa ilveksen kanta on suhteellisen vakaa, mutta kannan tilanne vaihtelee silti huomattavasti Euroopan eri osissa. Skandinavian, Karjalan, Baltian ja Karpaattien osapopulaatiot ovat elinvoimaisia ja luonnonvaraisia. Muut populaatiot ovat varsin pieniä, ja Balkanin luonnonvarainen kanta on suuressa vaarassa. Monet osapopulaatioista on 1900- ja 2000-luvulla palautusistutettuja ja edelleen varsin pieniä. Juravuoriston yksilöt ovat vuosina 1974–1975 Sveitsiin istutettujen ilvesten jälkeläisiä. Vogeeseille ilveksiä istutettiin puolestaan 1980-luvulla. Sieltä ne levisivät Saksan puolelle Pfälzerwaldiin, mutta osapopulaatio on sittemmin lähes tuhoutunut. Alpeille ilveksiä tuotiin uudestaan 1970-luvulla ja Harzvuoristoon 2000-luvun ensimmäisellä vuosikymmenellä.
Metsästys Suomessa
Koska ilveskannan kehitys kasvoi koko rauhoittamisen jälkeisen ajan vuoteen 2014 asti ja sen kasvua seurataan, Riista- ja kalatalouden tutkimuslaitos on voinut laatia Suomen ilveskannalle ennustemallin ja siihen pohjautuvan ilveskannan suositeltavan verotustason. Ennusteessa suositeltu ilveskannan verotustaso, jolla kanta pysyy nykyisen kokoisena, on 16 prosenttia. Mallia hyödynnettiin ensimmäisen kerran vuonna 2012, mutta vuonna 2013 todettiin ettei 16 prosentin verotustaso riittänyt pysäyttämään kannan voimakasta kasvua, joten metsästyskauden 2013–2014 verotus nostettiin yli 20 prosenttiin.
Valparaíson alue
thumb|Alue Chilen kartalla punaisella, pääkaupunki on merkitty suurennettuun karttaan ympyrällä. Valparaíson alue on yksi Chilen viidestätoista hallinnollisesta alueesta. Sen virallinen järjestysnumero on V ja pääkaupunki Valparaíso. Vuoden 2017 väestönlaskennassa alueella oli 1 815 902 asukasta ja sen pinta-ala on 16 396 neliökilometriä.
Bret Harrison
Bret Michael Harrison (s. 6. huhtikuuta 1982 Portland, Oregon) on yhdysvaltalainen näyttelijä ja laulaja. Hän on näytellyt muun muassa sarjoissa Pirunkaupat, Perhe paketissa ja Matalalentoa.
Neidenin kirkko
Rakentaminen ja ulkoasu
Tyypiltään kirkko on kolmilaivainen basilika. Keskilaiva on leveä, ja korkea ja seinien yläosassa on klerestorioikkunat, jotka päästävät kirkkoon runsaasti luonnonvaloa. Kirkon kuori on keskilaivaa matalampi ja kapeampi. Pääsisäänkäynnin yläpuolella kirkon harjalta kohoaa asteittain kapeneva torni. Vesikatossa on poikkipäätyjä ja ulokkeita, ja se on katettu puisin paanuin. Katon harjoilla on koristeveistetyt reikälistat, joka päättyvät jokaisessa päädyssä lohikäärmeenpää-veistokseen. Rakennuksen seinät on laudoitettu ulkopuolelta, ja niiden väritys on alkuperäinen punainen.
Tahir Aydoğdu
Elämä ja ura
Aydoğdun ensimmäinen musiikinopettaja oli ammattimuusikkoisä Gültekin Aydoğdu. Aydoğdu valmistui Lähi-idän teknillisen yliopiston fysiikan laitokselta vuonna 1983, jolloin sai nimityksen Ankaran radion turkkilaisen musiikin yhtyeeseen kanuninsoittajana. Modern Folk Üçlüsün kanssa tekemänsä kahdeksanvuotisen työn ohella Aydoğdu on esimerkiksi kiertänyt kansainvälisesti Asiaminor Jazz Ensemblen kanssa. Hän on kokoonpanon kanssa julkaissut monia levyjä, joihin ovat kuuluneet Along the Street (1991), Longanova (1997) ja Cat's Dream (1998). Vuonna 1999 hän perusti uuden yhtyeen, Ensemble Ancyran. Aydoğdun muiden yhteistyökumppaneiden joukossa ovat olleet Cinuçen Tanrıkorur, Yıldız İbrahimova, Eric Vaarzon Morel, Turgay Erdener, Rengim Gökmen, Şefik Kahramankaptan ja Anatolialainen jousikvartetti.
Muğlan maakunta
Maakunnan pääkaupunki on Muğla. Muita kaupunkeja ovat esim. Marmaris, joka on suosittu lomakohde. Maakunnan väkiluku oli 837 804 vuoden 2011 väestönlaskennassa; vuoden 2015 lopun arvio oli 908 877 asukasta.
811 Naval Air Squadron
Toinen maailmansota
Laivue perustettiin uudelleen 15. heinäkuuta 1941 RNAS Lee-on-Solentissa kalustonaan kaksi Chesapeakia ja kaksi Hawker Sea Hurricanea. Laivueen tehtävänä oli palvella saattuetukialuksilla ja sen kalusto vaihdettiin nopeasti kuuteen Fairey Swordfishiin. Laivue toimi osan aikaa RAF:n rannikkolennoston alaisuudessa ja siihen liitettiin joulukuussa 1942 812 laivue RNAS Hatstonista.
Aškunin kieli
Kielellisesti aškun muodostaa yhdistävän lenkin katin ja waigalin välillä. Länsi- ja itämurteiden puhujat ymmärtävät toisiaan, vaikka he eräiden tietojen mukaan kuuluvat eri etnisiin ryhmiin. Kieli toimii yhteisön suullisen kanssakäymisen välineenä.
Yrityskauppa
Yrityskauppa tarkoittaa järjestelyä, jossa yritys ostaa toisen yrityksen liikeomaisuus (substanssi) tai sen osakkeet tai osuudet (omistuskauppa). Yrityskauppa-sanan asemesta voidaan käyttää sanaa yritysosto, jolloin tarkastellaan asiaa ostajan kannalta. MBO (management buyout) on yrityskauppatilanne, jossa ostajana on yrityksen toimiva johto. Yrityskaupalla voidaan tarkoittaa myös yrityksen omistaman yksittäisen liiketoimintayksikön, esimerkiksi ravintolan, kauppaa.
Loïc Duval
Ura
Vuonna 2014 Le Mansin 24 tunnin ajon harjoituksissa Duvalin ajama Audi ajoi pahannäköisen ulosajon, jonka seurauksena auto romuttui täysin ja Duval vietiin sairaalaan. Duval selvisi tilanteesta pienin naarmuin, mutta hän ei päässyt osallistumaan itse kilpailuun. Hänen tuuraajaksi otettiin Audin varakuljettaja Marc Gené.
Saukko
Käyttäytyminen
Saukot ovat leikkisiä eläimiä ja saattavat esimerkiksi laskea mäkeä lumipenkalta joen jäälle öisin. Saukko on aktiivisempi yöaikaan kuin päivisin, mikä voi johtua ihmisten pelosta. Toisaalta tunnetaan myös lukuisia tapauksia, joissa seurallinen ja leikkisä saukko on hakeutunut ihmisasunnoille, varsinkin jäätyään syystä tai toisesta yksin.
Ravinto
250px|thumb|Saukkojen jälkiä jokijäällä. Saukko syö lähinnä kalaa, esimerkiksi ahvenia, haukia, mateita, särkikaloja ja lohikaloja. Ruokavalioon kuuluu myös pikkunisäkkäitä, lintuja, rapuja, sammakoita ja simpukoita. Aikuinen saukko syö päivässä 1–1,5 kiloa kalaa. Joillakin alueilla, kuten Sri Lankassa, saukon ruokavalio koostuu pääosin äyriäisistä.
Rautela
Luonto
Paimionjoen yläjuoksun järvireitti kulkee kylän eteläpuolitse. Kokonaan kylän rantaosuudelle jää Rautelanjärvi. Idässä kylän alueelle jää osa Saarentaanjärvestä ja lännessä osa Pusulanjärvestä. Saarentaan- ja Rautelanjärvien välissä on ruopattu Rautelankoski, jonka luona Rautelanjärvessä on Kertunsalon saari. Kosken kohdalla on ollut luonnonkaunista harjumaastoa, jota kuitenkin 1970-luvulla alkanut soranotto on muuttanut. Pohjoisessa kylän alue ulottuu Paimionjoen pohjoisen sivujoen Jaatilanjoen varteen.
Jussi Vasama
Ennätykset päälajeissa:
Topias Vilén
Seuraura
Vilén teki huhtikuussa 2020 kaksivuotisen Pelicansin kanssa kaksivuotisen SM-liigasopimuksen. Hän teki liigauransa avausmaalin uransa kuudennessa ottelussa kauden 2020–2021 kymmenennellä kierroksella 30. lokakuuta 2020 Porin Ässiä vastaan. Vain 17-vuotias Vilén murtautui kauden aikana miesten peleihin ja hän pelasi SM-liigassa varsinaisen tulokaskautensa aikana 35 runkosarjaottelua tehopistein 4+7=11, kunnes runkosarjan lopulla Pelicans päästi Vilénin alle 18-vuotiaiden MM-kilpailuihin. Hän pelasi kauden aikana myös kuusi ottelua lainalla Pelittojen Mestis-joukkueessa.
Muuta
Vilénin pikkuveli Elias pelaa hyökkääjänä Pelicansin SM-liigajoukkueessa. Veljekset pelasivat pääsääntöisesti joukkuetovereina Pelicansin B-nuorista SM-liigaan. He viettivät lapsuutensa Lahden Kärpäsessä.
Aarva
Aarva on sukunimi, joka on muun muassa seuraavilla suomalaisilla henkilöillä:
Gabriele Rossetti
Nuorten tasolla Rossetti on saavuttanut MM-kultaa, kaksi EM-kultaa ja yhden -hopean.
Tšekin senaatti
Senaattorien valinta
Tasavallan presidentti ja virassa olevat tuomarit eivät toimia senaattoreina. Sen sijaan hallitukseen kuuluvat henkilöt voivat toimia senaattoreina. .
Ammoniumasetaatti
Ammoniumasetaatti on kemiallinen yhdiste, jonka suhdekaava on C2H3O2NH4 ja molekyylikaava CH3COONH4. Se on läpikuultavista rombisista kiteistä koostuvaa väritöntä tai valkoista kiinteää ainetta, jota valmistetaan reagoittamalla ammoniakkia ja etikkahappoa keskenään.
Madagaskarintuulihaukka
Lisääntyminen
Laji pesii syksyllä syys-marraskuussa. Pesä on yleensä korkealla puunkolossa, joskus rakennuksessa tai jonkin toisen lintulajin vanhassa pesässä. Naaras munii kolmesta viiteen munaa, tavallisesti neljä. Haudonta-aika on 27–29 päivää, keskimäärin 28 päivää. Poikaset ovat lentokykyisiä 23–24 päivän ikäisinä.
Suomen Tieyhdistys
Jäsenistö
Henkilöjäseninä on mm.:
Kirjoja ja oppaita
thumb| on yksityistiekuntien toimihenkilöille ja tieosakkaille, kuntien yksityistieasioita hoitaville toimihenkilöille ja lautakuntien jäsenille, maanmittaustoimistoille ja metsäkeskuksille, metsäyhtiöiden puunhankinnasta vastaaville ja kaikille yksityisteitä käyttäville tarkoitettu kirja.
Kirja korvaa Tiekunta ja tieosakas -kirjan aiemmat versiot. Siinä käydään yksityiskohtaisesti läpi tiekunnan ja sen toimielinten tehtävät ja päätösvalta sekä tieyksiköinnin perusteita, tiemaksuja ja käyttömaksuja koskevat säännökset. Kirja sisältää myös yksityisteiden tiekäytön pelisäännöt, asiakirjamalleja sekä yksityistielain kokonaisuudessaan. Lainsäädäntöä on seurattu vuoden 2013 alkuun.
on opas yksityisteiden tiekunnille, tieisännöitsijöille, kunnille ja muille tienpidon vastuunkantajille. Kirja käsittelee yksityistien kunnossapitoa uudenlaisessa, vuosikierron mukaisessa järjestyksessä.
Moottoriteitä Suomessa 50 vuotta - Suomen Tieyhdistys 95 vuotta
Pekka Rytilän kirjoittama kertomus maailman moottoriteistä. Suomessa moottoriteiden kausi alkoi, kun Turunväylä jakso Tarvo–Gumböle vihittiin käyttöön 16.12.1962. Kaikkiaan 8-osainen artikkelisarja on julkaistu Tie & Liikenne -lehdessä vuosina 2011 ja 2012.
Tapahtumat
thumb|Kaupunkibussi Turussa
822 Naval Air Squadron
Palvelus
Laivue perustettiin 3. huhtikuuta 1933 Netheravonissa yhdistämällä 442 ja 449 lentueet kalustonaan 12 Fairey IIIF:ää. Laivue siirrettiin 21. huhtikuuta 1933 HMS Furiousille. Laivue varustettiin kesäkuussa 1936 tilapäisesti kahdellatoista Fairey Seal -koneella, jotka oli poistettu 821 laivueelta, odottaessaan marraskuulle siirrettyä 12 Blackburn Shark II -koneiden toimitusta. Laivueen kalusto vaihdettiin elokuussa 1937 Fairey Swordfisheihin. Laivue siirrettiin tukialukselle laskeutumiskoulutukseen ja siirrettiin 8. helmikuuta 1939 HMS Courageousille. Laivueen siirryttyä Amiraliteetin valvontaan sen nimi piti vaihtaa 768 laivueeksi, mutta sen sijaan se liitettiin 24. toukokuuta 1939 767 laivueeseen.
Buckinghamin palatsi
Historia
Palatsista tuli viimein kuninkaallisten asuinpaikka 1837 kuningatar Viktorian valtaannousun jälkeen. Palatsin julkisivu rakennettiin vasta Viktorian naitua prinssi Albertin, ja pariskunnan huomattua palatsin liian pieneksi perheelleen ja hoville vuonna 1847. Tämän johdosta rakennettiin Edward Bloren suunnittelema uusi siipi, joka on nykyisin The Mall -kadulle näkyvä julkisivu. Julkisivulla on myös parveke, josta kuningasperhe tervehtii yleisöä juhlatilaisuuksissa.
Western Stars
Western Stars on yhdysvaltalaisen muusikon Bruce Springsteenin albumi. Se julkaistiin 14. kesäkuuta 2019.
Cornwallin kansallinen vapautusarmeija
Historia
CNLA:n koosta on vähän tietoa. Elokuussa 2007 Cornish World Magazinen haastattelussa Stuart Ramsay sanoi järjestöllä olevan 30 jäsentä.
Wanderlei Silva
IVC:n turnaus (1997)
Ensimmäiset ottelut hän kävi syyskuussa 1997 IVC 2: A Question of Pride -tapahtumassa, jossa käytiin 8-ottelijan turnaus. Silva voitti ensimmäisellä kierroksella Sean Bormetin tyrmäyksellä potkaistuaan vastustajaansa päähän ensimmäisen erän alussa. Myös toisella kierroksella hän onnistui voittamaan ottelunsa Egidio da Costaa vastaan teknisellä tyrmäyksellä tällä kertaa lyönnein ensimmäisessä erässä. Loppuottelussa Silva kohtasi Artur Marianon, jolle hän hävisi teknisellä tyrmäyksellä lääkärin keskeytyksestä saatuaan vekin silmäkulmaansa.
Metsäjänis
Lisääntyminen
Kiima alkaa helmikuussa, ja naaras tulee heti synnytyksen jälkeen uudelleen kiimaan. Se saattaa paritella vain muutamia tunteja synnytyksen jälkeen. Kantoaika on noin 50 vuorokautta. Poikasilla on syntyessään karvapeite, ja ne näkevät. Emo imettää poikasia kerran päivässä muutaman minuutin ajan. Kasviravintoa ne alkavat syödä jo parin päivän ikäisinä ja etsivät noin viikon ikäisenä ravintonsa jo itse. Poikaset ovat lähes hajuttomia, mikä edesauttaa niiden selviytymisessä pedoilta.
Shkodran Mustafi
Seurajoukkueura
Mustafi siirtyi Valioliigan Arsenaliin 41 miljoonan euron siirtosummalla elokuussa 2016. Hän pelasi neljä ottelua Arsenalin tiellä FA Cupin mestaruuteen 2017 ja kuusi ottelua finaalitappioon päättyneessä Eurooppa-liigassa 2019. Hän pelasi kolme ottelua Arsenalin voittaessa FA Cupin 2020. Hän pelasi Arsenalissa tammikuuhun 2021 mennessä 102 valioliigaottelua ja teki niissä seitsemän maalia. Mestarien liigassa hän pelasi seitsemän ja Eurooppa-liigassa 26 ottelua.
Simon the Sorcerer
Vastaanotto
Peli on saanut CU Amiga -lehden arvostelussa arvosanaksi 90%.
Varhaiskampakeramiikka
Astiat
Astian saviaines oli yleensä paksua ja karheaa, koska sekoitteena oli käytetty kivimurskaa. Etelä- ja Lounais-Suomessa oli myös käytetty kasvissekotteita, jotka jättivät seinämän polton jälkeen huokoiseksi.
Astiat olivat koristeltu ulkopuolelta, reunaa lukuun ottamatta, kokonaan käyttäen erilaisia leimaisimia. Leimoja olivat olleet esimerkiksi kalan selkänikamat (yleisin; kalalajit voidaan tunnistaa), tikun ympäri kiedottu naru, puuesineen kulma, lastaan sivu tai katkaistun tikun pyöreä pää. Pitkiä viivoja saatettiin myös piirtää tikulla. Kampakuvion käyttö oli aluksi harvinaista. Astian ulkopinta oli usein maalattu mustaksi tai punaiseksi.
Häviäminen
Ennen Suomeen tuloaan tyypillinen kampakeramiikan alkuvaihe kehittyi varhaiskampakeramiikan syntyseudulla Äänisen ympäristössä 4500 eaa.. Sen vaikutusmekanismi varhaiseen kampakeramiikkaan on epäselvä, mutta sen tehokas levittätyminen länteen on todistettu arkeologisesti. Osa Karjala ja Kargopolin alueesta osa jäi itäisen kuoppakeramiikan alueeksi.
Gösta Vestlund
Alf Gustaf Gösta Vestlund (15. kesäkuuta 1913 – 5. lokakuuta 2020)  oli ruotsalainen kirjailija, filosofian tohtori ja keskustelija.
Elimäen suuralue
Elimäen suuralue on yksi Kouvolan kaupungin kuudesta suuralueesta. Elimäen suuralue käsittää kokonaan entisen Elimäen kunnan alueet. Elimäen suuralueella asukkaita on 7 900. Elimäki on Kouvolan väkiluvultaan toiseksi pienin ja pinta-alaltaan neljänneksi suurin suuralue.
Guy Clark
Dualtone-levy-yhtiö julkaisi Guy Clarkin 70-vuotisjuhlien kunniaksi elokuussa 2011 livetallenteen Songs and Stories.
Christoph Kramer
Seurajoukkueura
Kramer pelasi kaudella 2015–2016 Leverkusenissa 28 ottelua Bundesliigassa, kuusi Mestarien liigassa ja neljä peliä Eurooppa-liigassa. Hän siirtyi aiempaan lainaseuraansa Borussia Mönchengladbachiin 15 miljoonalla eurolla kesällä 2016. Kauden 2020–2021 loppuun mennessä hän on pelannut tällä toisella rupeamallaan seurassa 119 bundesliigaottelua, joissa hän on tehnyt viisi maalia. Mestarien liigassa hän on pelannut 12 ottelua ja tehnyt maalin marraskuussa 2020 vierasottelussa FK Šah’tar Donetskia vastaan. Eurooppa-liigassa hän on pelannut seitsemän ottelua.
Polymorfismi
Luokittelu
Universaali polymorfismi toimii äärettömällä määrällä tyyppejä ja suorittaa samaa ohjelmakoodia kaikille tyypeille. Ad-hoc polymorfismi toimii rajatulla määrällä tyyppejä ja voidaan toteuttaa joukolla monomorfisia funktioita, jolloin eri tyypeille käytetään eri ohjelmakoodia.
Mäyrä
Koko ja ulkonäkö
Mäyrän vatsapuoli, kaula ja jalat ovat mustat. Se on harvinainen ominaisuus, sillä nisäkkäät ovat yleensä vaaleampia vatsa- kuin selkäpuoleltaan. Mäyrän vatsassa näkyy myös paljasta ihoa, sillä siellä on vain hyvin vähän alusvillaa ja peitinkarvojakin harvemmassa kuin selässä.
Talviuni
Mäyrä nukkuu talviunta. Talviunen aikana mäyrän hengitys on tavallista hitaampaa ja sen ruumiinlämpö on muutaman asteen alhaisempi kuin muuten. Mäyrä herää joskus uniltaan kesken talven. Silloin se saattaa tehdä pienen kävelylenkin pesän ympäristössä, mutta sitten palaa pesäänsä jatkamaan unta. Yleensä mäyrä herää talviuniltaan vasta maalis-huhtikuussa. Silloin se tuo syksyllä keräämänsä kuivat heinät ja sammalet ulos pesästä. Ne ovat olleet mäyrän peittona talven kylmyyttä vastaan. Keväällä mäyrä on varsin hoikka, sillä se on menettänyt suuren osan painostaan. Syksyllä kerätty rasvakerros on huvennut nukkuvan eläimen ravinnoksi ja lämmöksi.
Luettelo rautaristillä palkituista suomalaisista
Tämä on luettelo eräistä rautaristi-kunniamerkillä palkituista suomalaisista. Luettelo ei ole tyhjentävä eikä täydellinen.
Flora Nwapa
Flora Nwapa (13. tammikuuta 1931 Oguta, Nigerian siirtomaa ja protektoraatti – 16. lokakuuta 1993 Enugu, Nigeria ) oli nigerialainen kirjailija, jota pidetään ensimmäisenä nigerialaisena naiskirjailijana. Hänen esikoisteoksensa Efuru julkaistiin vuonna 1966. Sillä on merkittävä asema afrikkalaisen kirjallisuuden kaanonissa. Nwapa kirjoitti erityisesti naisnäkökulmasta ja naisen asemasta aikansa Nigeriassa.
Mäyrä
Metsästys
Mäyrää metsästetään aktiivisesti luolakoiralla, passiivisesti loukuilla tai sattumalta muun riistan pyynnin yhteydessä koiran löytäessä sen maastosta. Mäyrä tulee saaliiksi joskus myös supikoiran pyynnin sivutuotteena.
Enrico Hillyer Giglioli
thumb|250px|Enrico Hillyer Giglioli Enrico Hillyer Giglioli (13. kesäkuuta 1845 Lontoo – 16. joulukuuta 1909 Firenze) oli italialainen eläintieteilijä ja antropologi.
Ivittuut
Historia
thumb|left|200px|Kartta keskiaikaisesta viikinkien "Keskimmäisestä siirtokunnasta". Siirtokunnasta ei ole mitään kirjallista todistusaineistoa, niinpä sen nimen ovat konstruoineet nykyajan arkeologit. Punaiset pisteet ilmaisevat tunnettujen viikinkitilojen raunioiden paikkoja.
Tampereen keskusvirastotalo
Keskusvirastotaloa vastapäätä sijaitsee Frenckellin entinen tehdaskiinteistö, joka on myös kaupungin virastokäytössä.
Kimala
thumb|right|Kimalan kylän isojakoasiakirjan (1780-83) kansilehti. Kuva: Pertti Toukkari. Kimala on kylä Somerolla Paimionjoen vesistön eteläpuolella noin 10 kilometriä Somerolta Koskelle päin. Kylän väkiluku vuonna 2011 oli 63, mikä teki siitä Someron 47 varsinaisesta kylästä väkiluvultaan 34. suurimman. Kimalan naapurikyliä ovat Ryhtä lännessä, Lahti, Pusula ja Rautela pohjoisessa, Saarentaka idässä sekä Syvänoja ja Häntälä etelässä.
Historia ja rakennettu ympäristö
Isossajaossa Kimala on ollut omana jakokuntanaan, mutta alun perin sen on päätelty olleen samaa jakokuntaa viereisten Ryhdän ja Kärilän ja vielä varhemmin keskiajalla myös vesistön pohjoispuolisten Pyölin ja Lahden kylien kanssa. Historialtaan Kimala on kartanokylä, johon rakennettiin säterikartano 1670-luvulla. 1700-luvulla nykyään Kimalan kartanona tunnettu kartano oli ajoittain jaettuna useampaan osaan. Lopullisesti kartano jaettiin kahtia vuonna 1826 osiin, jotka 1900-luvulla tunnettiin nimillä Kimala ja Kartano tai omistajasukujen mukaan Konsin ja Avellan. Vuosina 1868 ja 1869 liitettiin kylän ainoan kartanon ulkopuolisen talon Rekolan molemmat osatalot näihin. Osakartanoista Kartanon eli Avellanin päärakennus on muistitiedon mukaan 1840-luvulta ja muodostaa yhdessä entisen väentuparakennuksen kanssa maisemallisesti ja kulttuuri- ja rakennushistoriallisesti merkittävän kokonaisuuden. Kimalan eli Konsinin puiston ympäröimä päärakennus on perimätiedon mukaan 1730-luvulta ja on sekä maisemallisesti että kulttuuri- ja rakennushistoriallisesti erittäin merkittävä.
Tyttö kuunsillalta
Tuotanto
Elokuvan ensi-ilta oli 30. lokakuuta 1953 helsinkiläisissä elokuvateattereissa Rexissä ja Tuulensuussa sekä Tampereella ja Turussa.
Dragon Age II
Vastaanotto
Peli on saanut IGN:n arvostelussa arvosanaksi 8.5/10.
Hanna Korell
Korell paransi 14. heinäkuuta 2004 Lena Spoofin 25 vuotta vanhaa naisten 100 metrin aitajuoksun Suomen-ennätystä 11 sadasosalla aikaan 13,13. Nooralotta Neziri paransi 12. elokuuta 2012 Korellin Suomen ennätystä lukemiin 13,10.
Parametri (tietotekniikka)
Paramètre
Ervasti
Kylässä sijaitsee K-kyläkauppa Ervasti ja tunnettu virkistyskalastusalue Jaaskamonkoski. Ervastissa oli myös oma koulu, joka lakkautettiin vuonna 2009.
.BAT
Esimerkki
On olemassa myös nk. nollaparametri, eli <tt>%0</tt>, josta näkyy komentojonon nimen kirjoitusasu, kun sitä kutsuttiin.
Erich Rutemöller
Ura valmentajana
Maaliskuussa 1992 Rutemöller palasi valmennustehtäviin FC Hansa Rostockin päävalmentajana. Hän ei onnistunut pelastamaan seuraa putoamiselta Bundesliigasta, mutta sai kuitenkin jatkaa kauden jälkeen päävalmentajana. Menestys 2. Bundesliigassa ei kuitenkaan ollut toivottua ja Rutemöller sai potkut joulukuussa 1992.
Alaska Highway (elokuva)
Vastaanotto
Helsingin Sanomien Nyt-liitteen Anna Möttölä kirjoitti myös positiiviseen sävyyn elokuvasta: ”Sanottakoon se heti alkuun: en tiedä mitään autoista enkä ole niistä kiinnostunut. Silti ihastuin tähän elokuvaan päätä pahkaa. Salmenperä ja kuvaaja Hena Blomberg annostelevat Alaskan upeita vuoristomaisemia säästeliäästi – ja kun ne sitten avautuvat katsojan silmien eteen, vaikutelma on sitäkin hätkähdyttävämpi. Ville Anselmi Tantun ja orkesterin mainio musiikki siivittää matkaa. Alaska Highway ei julista downshiftaamisen autuutta tai ihannoi päähenkilönsä elämäntapaa. Se kertoo yhden unelman tavoittelusta ja vapaudesta – sekä omasta kodista, jonka voi löytää myös rämästä asuntovaunusta tien päältä.”
WSP Finland
2016–2020
Vuonna 2017 WSP Finland teki kahdeksan kauppakamarin tilaaman liikenneselvityksen, jonka mukaan pääteitä ja kantateitä tulisi korjata nykyistä ripeämmin.
Vuonna 2018 WSP osti espoolaisen Trafix Oy:n, joka työllisti yli 40 henkilöä ja tarjosi liikennealan suunnittelu-, projekti- ja asiantuntijapalveluita. WSP osti myös suunnittelu- ja rakennuttamispalveluyritys ISS Palvelut -konserniin kuuluvan ISS Prokon ja sen omistaman ISS Suunnittelupalvelut. ISS Prokolla oli 140 työntekijää ja se toimi Turussa, Vaasassa, Seinäjoella, Rovaniemellä, Joensuussa, Lahdessa, Hämeenlinnassa, Lappeenrannassa ja Kuopiossa. ISS Proko tarjosi rakennuttamisen, valvonnan, rakennusten arviointien ja tutkimuksen sekä laboratorioalan palveluita. Aiemmin WSP:llä oli työskennellyt noin 40 rakennuttamisen osaajaa.
Jyrki Jolma
Jyrki Juhani Jolma (s. 3. kesäkuuta 1940 Kajaani) on suomalainen eversti, joka toimi Jääkäriprikaatin komentajana.
Jolma ylennettiin vänrikiksi 1960, luutnantiksi 1962, yliluutnantiksi 1965, kapteeniksi 1968, majuriksi 1974, everstiluutnantiksi 1981 ja everstiksi 1988.
Robin Montgomerie-Charrington
Robin ”Monty” Montgomerie-Charrington (oik. Robert Victor Campbell Montgomerie; 23. kesäkuuta 1915 Mayfair, Lontoo – 3. huhtikuuta 2007 Moreton-in-Marsh, Gloucestershire) oli brittiläinen Formula 1 -kuljettaja. Hän osallistui vuoden 1952 Belgian GP:hen Aston Butterworth -autolla. Hän keskeytti kilpailussa polttoainevikaan eikä saavuttanut pisteitä. Aika-ajoissa hän oli 15. Hän kilpaili myös 500-kuutioisten Formula 3 -luokassa. Vuoden 1952 lopussa hän muutti Yhdysvaltoihin, jossa vietti eläkepäiviänsä.
Ruotalampi (Kouvola)
Ruotalampi on Kymenlaaksossa Kouvolan Valkealassa, Haukisaarella sijaitseva lampi.
Peltosalmen VPK
Peltosalmen VPK on Iisalmessa toimiva vapaaehtoinen palokunta. Peltosalmen V.P.K. ry on perustettu vuonna 1938 silloisen Iisalmen maalaiskunnan Peltosalmen taajamaan.
Närviäiset
Aikuiset närviäiset ovat 1–2 millimetriä pitkiä ja tummanruskeita. Niiden etuselässä ja peitinsiivissä on pieniä kohoumia. Ruumis voi olla litteä tai kupera. Toukat ovat pitkulaisia ja pieniä, alle 3 millimetriä pitkiä.
Kiminginjärvi (Saarijärvi)
Maantietoa
Järven pinta-ala on 170 hehtaaria eli 1,7 neliökilometriä. Se on 2,5 kilometriä pitkä ja 1,9 kilometriä leveä. Järven eteläpää on kuin pitkä lahti ja pohjoispäässä järvi levenee sivusuuntiin. Järven luoteispäässä on Ritoniemi, jonka viereen jää lahti. Lahdessa sijaitsee Kiiminkijoen luusua. Järvessä on kartan mukaan viisi saarta, jotka sijaitsevat järven keskivaiheilla. Suurin saarista Aittosaari on alle 40 metriä pitkä. Muita nimettyjä saaria ovat Myllysaari ja Kalliosaari. Saaret ovat kaikki autioita.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kiminginjoen valuma-alueeseen (35.637) järvi kuuluu. Järven vedenpinnan korkeus on 208,3 metriä mpy. Monet järveä ympäröivät suot on ojitettu tiheästi. Tällaisia soita ovat esimerkiksi Mokkulanneva, Sikosuon pohjoispuoli ja Ampiaissuon eteläpuoli. Soiden johto-ojat on johdettu järveen.